als_Latn dik_Latn sag_Latn
Ish luftëtarët e UÇK’së protestojnë të hënën
Kryetari i Këshillit për Mbrojtjen e Luftëtarëve të UÇK’së, Xhevdet Qeriqi, paralajmëron protestë për çështjen e listave, pasi Isa Mustafa dhe Agim Çeku nuk u janë përgjigjur festës për takim.
Politiko
E Enjte, 26 Mars 2015 | 10:40
0 Komente.
Kryetari i Këshillit për Mbrojtjen e Luftëtarëve të UÇK’së, Xhevdet Qeriqi, thotë për KosovaPres se e ka pasur të vështirë të bindë bashkëluftëtarët e tij që të shtyjnë edhe për disa ditë protestën lidhur me listat e veteranëve.
Ai thotë t’i këtë dërguar të martën e javës së kaluar kërkesë për takim Kryeministrit Isa Mustafa dhe Kryetarit të Komisionit për Verifikimin e Listave të Veteranëve, Agim Çekut, por asnjëri nuk i është përgjigjur.
Pohon se ka kërkuar takim vetëm që t’i sqarojnë përse po bëhet një zvarritje e tillë e publikimit të listave. E për protestën, thotë se është vendim i prerë që të mbahet këtë të hënë.
“Ka qenë një revoltë e madhe dhe veteranët e luftës kanë kërkuan një afat prej një jave që të publikohen. Mirëpo, unë bashkë me kryesinë e këshillin, e kemi menduar më të rrugës që t’u bëjmë një kërkesë institucioneve, që të takohemi dhe ta sqarojmë përse po bëhen këto vonesa”.
“Para një jave i kam dërguar dy kërkesa në adresë të institucioneve, një Kryeministrit Mustafa dhe një për Z. Agim Çeku, por për fat të keq nuk kemi marrë përgjigje”.
“Megjithëse ata kanë thënë që ne nuk po duam të takohemi me ta, kështu që pasi që kam biseduar me kryesinë e këshillit, ne kemi marrë vendim që më datën 30, do të thotë dita e hënë, në orën 12 të protestojmë. Protesta do të fillojë prej sheshit ‘Zahir Pajaziti’ drejtë Qeverisë së Republikës së Kosovës”, thotë ai.
Qeriqi thotë se është e pamundur të kontrollohen gjithë ata veteranë, që siç thotë ai, iu kanë bërë padrejtësi të mëdha. Andaj, thotë se nuk mban përgjegjësi për rrjedhën e protestës. Sipas tij, përgjegjësia bartet tek Qeveria e Kosovës.
KosovaPress ka provuar të kontaktojë përfaqësues të Komisionit për Verifikimin e Listave të Veteranëve, por nuk ka arritur të marrë një përgjigje nga ta. / KP
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn